શહેરના પશ્ચિમ વિસ્તારમાં મોટાભાગની દુકાનો રસ્તા પર આવેલી હોવાના કારણે વાહનનોની અવરજવર અને ગેરકાયદેશર દબાણની સમસ્યાઓ વધુ છે ત્યારે આ રસ્તા ઓ પરથી દબાણ હટાવવાની કામગીરી દરમિયાન સ્થાનિકો આક્રોશ પણ વ્યક્ત કરી રહ્યા છે. શહેરના જે રસ્તાઓ પરથી દબાણ અને ખોટી રીતે પાર્ક કરેલા વાહનો હટાવવામાં આવે છે તે રસ્તા વાહન ચાલકો માટે સારા બની જાય છે પણ આ સમય લાંબો નથી રહેતો, કારણ કે પોલીસના ગયા પછી લોકો પોતાની જગ્યાઓ પર લારી ગલ્લા લઈને ફરી ઉભા થઈ જાય છે.